**Upute roditeljima za upis u prvi razred osnovne škole**

Ambulanta školske medicine : Kolodvorska 20, Varaždin

**tel. 398 534**

**E mail:** **tim5.skolska@gmail.com**

Poštovani roditelji!

Prije upisa djeteta u 1. razred osnovne škole obavezno je utvrđivanje psihofizičkog stanja školskog obveznika. Procjenu psihofizičkog stanja i zrelosti osim škole provodi i liječnik specijalist školske medicine tako da ćete biti pozvani s djetetom na pregled u ambulantu školske medicine.

**DOKUMENTACIJA**

▪ NA PREGLED DONIJETI :

1.Zdravstvenu knjižicu djeteta, cjepnu iskaznicu

2. Zdravstveni karton od liječnika obiteljske medicine( ili pedijatra) ili samo ispis dijagnoza iz kartona ukoliko nije moguće dobiti karton na uvid

3.Popis dodatne medicinske dokumentacije ukoliko postoji (povijest bolesti u slučaju kroničnog oboljenja, nalazi logopeda i/ili psihologa, Rješenje o tjelesnom oštećenju, mišljenje predškolske ustanove -vrtića o razvojnim aspektima djeteta ovisno o kronološkoj dobi)

4.Popunjenu zubnu putovnicu izdanu od stomatologa (obrazac Zubna putovnica dobiva se kod stomatologa!)

5. Upitnik s anamnestičkim podacima koji ispunjava roditelj

**PREGLED-**

- sestrinski dio pregleda-

* sestra mjeri tjelesnu masu i tjelesnu visinu, arterijski tlak, puls, te ispituje vid na daljinu i sluh

- liječnički dio pregleda-

* napraviti potpuni fizikalni pregled
* procijeniti zrelost u skladu s obrascem koji imamo za pregled za upis u školu
* izdavanje uputnice za vađenje krvi u laboratoriju
* u slučaju potrebe izdati e- uputnicu za specijalistički pregled

Kod sistematskog pregleda provodit će se i cijepljenje MoPaRu, POLIO

Uputnica za vađenje krvi u laboratoriju izdat će se kod sistematskog pregleda te se vađenje obavlja unutar mjesec dana od izdavanja u nadležnom laboratoriju.